La patru ani de la lansarea modelului Duster, Renault a produs Dusterul cu numărul 1 milion.

Renault a produs, la fabrica din Curitiba, Brazilia, Dusterul cu numărul 1 milion, automobilul urmând să fie livrat unui client din această ţară, a anunţat vineri grupul francez, citat de zf.ro.

Modelul Duster este produs în cinci fabrici, sub brandurile Renault şi Dacia, fiind comercializat în peste 100 de ţări.

"Duster este o poveste de succes. Sub brandul Renault, răspunde perfect cerinţelor clienţilor internaţionali şi contribuie la extinderea grupului pe pieţele emergente. În acelaşi timp, versiunea Dacia, comercializată în Europa şi pe pieţele din bazinul mediteranean a atras cu succes o nouă clientelă datorită designului şi a calităţilor reale de maşină de teren la un preţ accesibil", a declarat Arnaud Deboeuf, director al Programului Entry al grupului Renault.

Etichete: Dacia, Dacia Duster, Duster, renault